**Toimintasuunnitelma – yhdistysten vuosi 2013**

Tuottajajärjestön vuoden 2013 teemana on kannustaa ja aktivoida järjestökenttää. Tuottajayhdistyksien toiminta on lähimpänä jäsentä tapahtuvaa toimintaa. Tuottajayhdistyksien vastuuhenkilöt tekevät tavattoman tärkeää työtä ja toimintavuoden aikana erityisesti heitä huomioidaan ja kannustetaan.

Maailman laajuinen talouskriisi eri maiden velkaongelmineen jatkuu vielä pitkään ja se vaikuttaa niin kansalliseen kuin kansainväliseen päätöksentekoon. Keskeisin vaikutus tällä tulee olemaan MMM:n hallinnonalan tavoitteisiin ja sille annettuihin resursseihin sekä minkälaista maatalouspolitiikkaa toteutetaan EU:n alueella vuoden 2013 jälkeen.

Vaikka tuottajahinnat ovat olleet nousujohteisia, eivät ne ole edelleenkään kehittyneet lähellekään samalla tavoin kuin maatalouden kustannukset ovat kasvaneet. Tilakoon kasvu ja maatalouden rakenteen muutos ei ole parantanut heikkoa kannattavuutta. Selvää on, se että mikäli tämä kehitys jatkuu tämän suuntaisena, se ei voi olla vaikuttamatta maataloustuotannon määrän. Erityisesti lihantuotanto on kokenut viime aikoina kovia.

Ruuan hinta on noussut globaalisti mutta suomalaisen viljelijän tuotannon kannattavuudessa tämä ei ole näkynyt. Yhä useampi vaatii ruokaketjulta avoimuutta – halutaan tietää mistä johtuu suomalaisen ruuan kalleus. Viljelijän osuudesta se ei johdu. Ruoka ja erityisesti lähiruoka kiinnostaa ihmisiä. Kannustetaan jäsenkuntaa lisäämään lähiruokatuotantoa.

Kasvukausihanke tuo merkittävän resurssin lisätä viljelijöiden tietosuutta maatalouspolitiikan muutoksista, parantaa liiketoiminta ja markkinaosaamista sekä tuoda maataloutta esille eri tilanteissa. Hankkeella on oma rahoittajan hyväksymä hankesuunnitelma ja sitä toteutetaan.

MTK-Pirkanmaa viljelijöiden maakunnallisena etujärjestönä pyrkii turvaamaan viljelijöiden kannattavan yritystoiminnan edellytykset ja vaikuttamaan mm. seuraaviin asioihin:

## Järjestötoiminta ja jäsenpalvelut

Toteutamme järjestön yhteisenä hankkeena yhdistysten teemavuoden, josta on tehty oma toimintaohjelma. Sitä toteutetaan sekä omana, että liittoyhteistyötoimintana.

### Yhdistysten ja nuorten toiminnan tukeminen

Tuottajayhdistyksien toiminnan tukeminen ja kehittäminen edelleen yhden kokouksen mallin pohjalta on tärkeä elementti suunniteltaessa liiton toimintaa. Pidetään huoli sitä, että yhden kokouksen mallin yhdistysten toiminta pysyy aktiivisena.

Liitto kannustaa ja ohjaa tuottajayhdistyksiä aktiiviseen toimintaan. Vuoden 2013 keskeisiä tavoitteita ovat:

* Huolehditaan siitä, että tuottajayhdistyksien johtokunnissa on mahdollisimman hyvä henki ja ilmapiiri
* Yhdistykset osallistuvat aktiivisesti teemavuoden tapahtumiin ja niiden järjestämiseen
* Perinteiset teatteritapahtumat järjestetään ja niihin pyritään saamaan teemavuoden lisäarvoa

Tuottajayhdistyksien toiminnan painopisteet ovat:

* + - Tehostetaan mty-edunvalvontaa mm. ottamalla yhteyttä kuntapäättäjiin teemavuoden aineiston pohjalta
		- Jokainen jäsen kohdataan ja lisätään järjestettyjen tapahtuminen näkyvyyttä
		- Huolehditaan jäsenrekisterin ajantasaisuudesta erityisesti sähköpostien ja pinta-alojen osalta

##     Edunvalvonta

MTK-järjestön yksi avaintavoitteista on vahvistaa markkinavaikuttamista ja parantaa alkutuottajien asemaa markkinoilla. Vaikutamme myös EU:n vuoden 2013 jälkeisen maatalouspolitiikan ja kansallisten tukijärjestelmien uudistusten valmisteluun ja maaseudun elinkeinojen toimintaedellytysten parantamiseen uudistuksissa.

###   Jäsenten edunvalvonta

Yksittäisten jäsenten edunvalvontakysymyksiä hoidetaan aktiivisesti liittoon tulleiden yhteydenottojen perusteella.

###     Maakunnallinen edunvalvonta

* Liitto osallistuu aktiivisesti järjestön markkinavaikuttamisen toimenpiteiden toteutukseen omalla toiminta-alueellaan ja aktivoimme jäseniä osallistumaan niihin
* Vaikutamme maaseudun kehittämisen sekä alue- ja rakennepolitiikan ohjelmavalmisteluun. Pidämme yhteyttä päätöksentekijöihin ja mediaan varmistaen, että heillä on ajantasainen kuva valmisteltavien uudistusten sisällöstä, vaikutuksista ja etenemisestä
* Maakuntakaavaa valmistellaan vuotena. Seuraamme ja vaikutamme tähän sekä muiden kaavojen valmisteluun. Tuottajayhdistyksien aktiivisuus on tärkeää.
* Alue- ja kuntarakenneuudistuksen ja sen vaikutusta maaseutu- ja muuhun hallintoon seurataan.
* MTK-Pirkanmaa jatkaa yhteyden pitoa ELY-keskuksen keskeisiin tahoihin pyrkii saamaan sille riittävät toiminnalliset mahdollisuudet jäsenkunnalle tärkeissä osa-alueissa.
* Aktivoidaan ja informoidaan erilaisissa luottamustehtävissä olevia järjestön jäseniä esim. kunnanvaltuustoissa tai eri edustajistoissa.

###     Valtakunnallinen edunvalvonta

Toteutamme maatalouspolitiikan, maaseudun elinkeinoihin kohdistuviin EU-politiikkoihin vaikuttamisen yhdessä Satakunnan ja Varsinais-Suomen liittojen kanssa. Yhteistä näkemystä haetaan myös ”välialueliittojen” välillä.

## Tiedotus ja viestintä

Toimintakauden aikana pyrimme edelleen saamaan jäsenkuntaan mahdollisimman suuren määrän kontakteja hyödyntäen sähköpostia ja koko tuottajajärjestön tuottamia verkkopalveluita. Median yhteenotoissa hyödynnetään liiton johtokunnan jäseniä sekä muita eturivin viljelijöitä. Toteutetaan ”tulevaisuuden mediavaikuttamisen kurssi”. Jatketaan jäsenkunnan sähköpostiosoitteiden keräämistä.

Etäkokousjärjestelmää pyritään arkipäiväistämään järjestön työkaluna. Yhdistysten ja rivijäsenien kokoamista etäkokouksiin tai erilaisille etäluennoille edistetään

Saatetaan jäsenet, päättäjät ja ulkopuoliset sidosryhmät entistä tietoisemmaksi liiton toiminnasta. Pyritään olemaan mukana mahdollisimman näkyvästi myös muiden tahojen järjestämissä maakunnallisissa tapahtumissa.

Jokaiselle jäsenelle tulee viisi kertaa vuodessa MTK:n uusi järjestölehti Mainio. Huolehdimme osaltamme sinne pirkanmaalaista sisältöä.

***Hallinto ja talous***

Liiton toiminnasta pyritään kertomaan sääntömääräisissä kokouksissa jo toimintavuoden aikana. MTK:n strategiatyötä jatketaan ja seurataan asiakokonaisuuksien kehittymistä. Olemme uudistusmielinen liitto, mutta pidämme kiinni meille tärkeistä asioista.

Liiton tuottajayhdistyksiltä keräämä jäsenmaksu määräytyy edelleen maatilatalouden verotettavan tulon perusteella. Kentältä kerättävää jäsenmaksua korotetaan 2,8 % kattamaan noussutta MTK:n jäsenmaksua ja nousseita kustannuksia. Vaikeista ajoista huolimatta tuottajayhdistyksiä kannustetaan nostamaan jäsenmaksuaan, jotta niiden omaan toimintaan olisi riittävästi varoja.

## Kasvukausi -hanke

MTK-Pirkanmaa toteuttaa kolmivuotisen kehittämishankkeen yhdessä Pirkanmaan ELY-keskuksen ja Euroopan Maaseuturahaston kanssa. Maatilojen markkinaosaaminen, yhteistyö ja lähellä tuotetun ruuan saaminen kuluttajien ulottuville ovat Kasvukausi-hankkeen keskeisiä teemoja.

Hanke seuraa EU:n vuoden 2013 jälkeisen maatalouspolitiikan valmistelua. Jatkuva muutos tuo esille viljelijöiden ja muiden maaseutuyrittäjien kehittymistarpeet ja paineet jaksamisen näkökulmasta monin eri tavoin.

Kasvukausihankkeesta saadaan ”tulitukea” niin liiton kuin tuottajayhdistyksienkin toimintaan.

## Hankkeen tavoitteet ja painotukset 2013

### Maatilojen ja maaseutuyritysten kannattavuuden ja kilpailukyvyn kehittäminen

Markkinaosaamisen ja liiketoimintaosaamisen parantaminen ovat vuoden 2013 toiminnassa keskeisellä sijalla. Suurimmat kokonaisuudet ovat maaseutuyritysten riskienhallinta, maatilojen monialaisuus ja yrittäjyys sekä peltomaan merkitys tilan taloudessa. Myös maatilalla tarvittavan työvoima ja viljelijän ajankäyttö pyritään sisällyttämään koulutuskokonaisuuksien ohjelmaan.

Viljelijöiden välisen yhteistyön edistäminen on edelleen ajankohtainen asia, jota pyritään edistämään erityisesti ostorenkaiden toiminnasta saatujen hyvien kokemusten levittämisellä. Myös opintomatkojen järjestämistä jatketaan.

Viljelijätukien ajantasaista kouluttamista ja tiedottamista jatketaan toteuttamalla edelleen laaja koulutuskierros maakunnassa. Lisäksi tarjotaan koulutuskokonaisuus sähköisestä tukihausta EU-avustajille. Avustajajoukkoa pyritään laajentamaan entisestään ja aktivoimaan erityisesti nuoria viljelijöitä liittymään EU-avustajien joukkoon. Myös suosittuja verokoulutuksia jatketaan ja kartoitetaan viljelijöiden kiinnostusta nettimarkkinointikoulutukseen.

Maatalouden imagonparannustyötä kuluttajien suuntaan jatketaan ja tehdään edelleen tiivistä yhteistyötä maataloutta lähellä olevien yritysten kanssa.

###  Tulevaisuuden ennakointi ja siihen vaikuttaminen

Hankkeen toiminnalla pyritään varautumaan uuden 2014 alkavan ohjelmakauden tuomiin muutoksiin ja tiedottamaan maatalous- ja tukipolitiikan muutoksista nopeasti ja tehokkaasti. Tiedotuksessa käytetään sekä koulutusmuotoista että verkossa tapahtuvaa viestintää.